## Pályázati Felhívás

**Jégkészítő gép (Rolba) beszerzésre**

## Tartalomjegyzék

[Pályázati Felhívás 1](#_Toc500251639)

[Tartalomjegyzék 2](#_Toc500251640)

[Mellékletek 3](#_Toc500251641)

[A pályázati felhívás tárgya 4](#_Toc500251642)

[1. Ajánlatkérő jogai a pályázati eljárásban 4](#_Toc500251643)

[2. Titoktartás 5](#_Toc500251644)

[3. Az Ajánlat kötelező tartalma 5](#_Toc500251645)

[A, Felhívás tárgya 6](#_Toc500251646)

[B, A kiszállítás 6](#_Toc500251647)

[C, A vételár 6](#_Toc500251649)

[D, Felelősségvállalás 6](#_Toc500251650)

[E, Egyéb feltételek 6](#_Toc500251650)

[4. Eladó együttműködési kötelezettsége 7](#_Toc500251653)

[5. Kommunikáció 7](#_Toc500251654)

[6. Ajánlati kötöttség, az Ajánlat beadása](#_Toc500251655) 7

[7. Az Ajánlatok elbírálásának és a kiválasztás folyamata 8](#_Toc500251656)

[8. Szerződéskötés 8](#_Toc500251657)

## Mellékletek

1. számú melléklet Minimum követelmények

2. számú melléklet Titoktartási nyilatkozat

3. számú melléklet Szerződés minta

## A pályázati felhívás tárgya

A **Vasas Sport Club** (székhely: 1139 Budapest, Fáy u. 58.; nyilvántartó bíróság: Fővárosi Törvényszék; nyilvántartási száma: 01-02-0000665; adószám: 19806574-2-41) (továbbiakban: **Ajánlatkérő** vagy **Vasas Sport Club**) ezennel **nyílt, egyfordulós pályázatot ír ki**, amelynek keretében az 1. sz. mellékletben meghatározott minimum követelményeknek megfelelő 1 db jégkészítő gép (Rolba) beszerzésre keres eladót/beszállítót. A nyertes pályázó Ajánlatkérővel jégkészítő gép adásvételi szerződéseket köt, amelyek alapján az ajánlatban szereplő jégkészítő gép az Ajánlatkérő tulajdonába kerül a vételár megfizetését követően, adásvétel jogcímén.

Ajánlatkérő célja, a jelen pályázati felhívásban meghatározott 1 db jégkészítő gép beszerzése és a jégkészítő gép tulajdonjogának megszerzése. Az Ajánlatkérő ennek keretében a jelen pályázati felhívásban megjelölt jégkészítő gépre vonatkozó adásvételi szerződés megkötésére vonatkozó ajánlatot kér a pályázóktól (továbbiakban: **Ajánlattevő**).

## Ajánlatkérő jogai a pályázati eljárásban

Ajánlatkérő fenntartja a jogát arra, hogy a jelen pályázati felhívásban (továbbiakban: **Felhívás**) rögzített pályázati eljárás bármely szakaszában, indokolás nélkül, egyoldalúan megváltoztassa a Felhívás tartalmát képező feltételeket, kikötéseket, kiértékelési szempontokat vagy követelményeket. Az esetleges módosításokról az Ajánlatkérő haladéktalanul értesít minden Ajánlattevőt.

Ajánlatkérő fenntartja a jogát arra, hogy a pályázatot a Felhívásban rögzített pályázati eljárás bármely szakaszában – még érvényes ajánlatok benyújtása esetén is –, indokolás nélkül, egyoldalúan megszüntesse, eredménytelennek nyilvánítsa, illetve egy vagy több fordulóssá minősítse.

Ajánlatkérő kijelenti, hogy a Felhívásban megadott adatokat és információkat kellő gondossággal és körültekintéssel mérte fel a tapasztalati mutatók és piaci irányzatok alapján. Mindemellett – részben a piacon bekövetkező esetleges változásokra tekintettel – a közölt adatok helyességéért felelősséget nem vállal és fenntartja a jogát, hogy a pályázati eljárás bármely szakaszában egyoldalúan eltérjen a kiírásban szereplő adatoktól.

Ajánlattevő saját felelősségére, kockázatára és költségére adja be az ajánlatát, egyúttal tudomásul veszi, hogy jelen Felhívással kapcsolatosan Ajánlatkérő felé semmilyen követeléssel nem élhet a Felhívás visszavonása vagy annak eredménytelenné nyilvánítása esetén sem. Az Ajánlattevő kijelenti és elfogadja továbbá, hogy az általa benyújtandó, jégkészítő gép adásvételi szerződés megkötésére vonatkozó ajánlat (továbbiakban: **Ajánlat**) benyújtásának a ténye a Felhívás tartalmának és feltételeinek teljes körű elfogadását jelenti. Ajánlattevő tudomásul veszi, hogy a Felhívás bármely rendelkezésének megsértése esetén Ajánlatkérő az Ajánlattevő Ajánlatát érvénytelennek nyilváníthatja.

Ajánlattevő az Ajánlat benyújtásával tudomásul veszi és elfogadja, hogy az Ajánlatkérő a Felhívás átvételével kifejezetten kizárja a felelősségét minden olyan kár megtérítéséért, ami az Ajánlattevőt esetlegesen a Felhívás tartalmának, illetve feltételeinek alkalmazása miatt érheti (a Felhívás tartalmának egyoldalú megváltoztatása, a pályázat eredménytelenné nyilvánítása stb.).

## Titoktartás

Ajánlattevő tudomásul veszi, hogy az Ajánlatkérő gazdasági tevékenységéhez kapcsolódó minden olyan tény, információ, megoldás vagy adat, amely a pályázati eljárás során – a Felhívás révén vagy azon kívül – az Ajánlattevő tudomására jut, üzleti titoknak minősül. Valamennyi üzleti titoknak minősülő tényt, információt, megoldást vagy adatot az Ajánlattevő kizárólag az Ajánlat elkészítéséhez használhatja fel, és azt az Ajánlatkérő előzetes írásos jóváhagyása nélkül nem használhatja fel más célra, nem adhatja át harmadik személynek, illetve nem hozhatja nyilvánosságra. Az Ajánlatkérő és az Ajánlattevő között – a titoktartási kötelezettség szempontjából – a jogviszony a Felhívás Ajánlattevő általi kézhezvételével létrejön.

Ajánlattevő a Pályázati Felhívás alapján a pályázaton való részvételével tudomásul veszi, hogy az Ajánlat tartalmát Ajánlatkérő saját gazdasági tevékenységéhez, más számára nem azonosítható módon, szabadon felhasználhatja.

Ajánlattevő a pályázat eredményének kihirdetéséig köteles titokban tartani a pályázaton való részvételének vagy annak visszavonásának tényét, valamint Ajánlatának tartalmát.

## Az Ajánlat kötelező tartalma

Ajánlattevő az alábbi feltételek figyelembevétele és a jelen Felhívás 1. számú minimumkövetelményeinek szigorú betartása mellett teheti meg Ajánlatát.

Az Ajánlattevő Ajánlatában olyan ajánlatot kell tennie, amely az 1. számú mellékletben rögzített valamennyi minimumkövetelménynek legalább megfelel. Az Ajánlattevő által ajánlott jégkészítő gépnek az ajánlattételkor és kötendő gépjármű adásvételi szerződésben írt jótállási és/vagy kellékszavatossági időtartam teljes hatálya alatt meg kell felelnie a jelen Felhívásban szereplő műszaki specifikációnak, és paramétereknek. Az Ajánlatnak tartalmaznia kell a szállítási költséget, továbbá a jégkészítő gép behozatalával, Ajánlatkérő telephelyére történő szállítással kapcsolatos valamennyi költséget (vám, adók, díjak, illetékek, szükséges hatósági engedélyek díja stb.) valamennyi egyéb felmerülő járulékos költséget, díjat, de nem tartalmazza az általános forgalmi adót.

Ajánlattevőnek Ajánlatában be kell mutatnia, hogy rendelkezik az Ajánlat benyújtásának időpontját megelőző 12 hónapra visszamenőleg teljesített, de legfeljebb 2 éven belül megkötött, legalább 2 db Jégkészítő gép értékesítésére vonatkozó szerződéssel.

Ajánlatkérő fenntartja magának a jogot, hogy a Felhívás tartalmával ellentétes, Ajánlatkérő számára a Felhívásban foglalt feltételeknél kedvezőtlenebb tartalmú Ajánlatot érvénytelennek nyilvánítsa. Az Ajánlat kiterjedhet a Felhívásban nem szabályozott kérdésekre is, így különösen a Felhívás jelen pontjában nem szabályozott kérdésekre is, ez azonban nem érinti Ajánlatkérőnek a pályázat kiértékelésével kapcsolatos jogait.

Az Ajánlat kötelező tartalmát képezik különösen:

1. A jelen Felhívás mellékletét és elválaszthatatlan részét képező Jégkészítő gép adásvételi szerződés (továbbiakban: **Jégkészítő gép adásvételi szerződés**) teljes szövege az abban kiemelt adatokkal).
2. A Jégkészítő gép adásvételi szerződés 1-2. mellékletei *(Műszaki leírás; Birtokátruházási jegyzőkönyv)* amely dokumentumokat az Ajánlattevő dolgoz ki az Ajánlatkérő számára. Ajánlatkérő előnyben részesíti a részletesen kidolgozott, képekkel illusztrált mellékleteket, mint pályázati anyagokat.
3. Az Ajánlat kötelező tartalmát képezi az Ajánlattevő nyilatkozata arról, hogy az általa ajánlott Jégkészítő gép az Ajánlatkérő által előírt feltételeknek megfelel.

### A, Felhívás tárgya

Az Ajánlattevő az Ajánlatban a jelen pályázati felhívás 1. számú mellékletét képező minimum követelményeknek legalább megfelelő 1 db Jégkészítő gép Ajánlatkérő részére történő értékesítésére ad ajánlatot. Jelen Pályázati Felhívásban új Jégkészítő gépnek az olyan Jégkészítő gép tekintendő, amely még nem volt használatban.

### B, A kiszállítás

Ajánlattevő az 1. számú melléklet szerinti minimum követelményeknek legalább megfelelő 1 db Jégkészítő gép Ajánlatkérő részére történő értékesítésére ad ajánlatot akként, hogy a Jégkészítő gépet azonos feltételekkel szállítja le Ajánlatkérő számára, Ajánlatkérő 1046 Budapest, Homoktövis utca 1. szám alatti telephelyére.

### C, A vételár

A megvásárolt jégkészítő gép nettó vételára tartalmazza:

* a gép előállításával kapcsolatos valamennyi költséget
* a gép Ajánlatkérő telephelyére kiszállításával kapcsolatosan felmerülő valamennyi költséget

### D, Felelősségvállalás

Az Ajánlattevő felelősséget vállal azért, hogy a tevékenységének folytatásához megfelelő hatósági engedélyekkel rendelkezik.

A nyertes pályázó felelősséget vállal arra, hogy a szállított jégkészítő gép megfelel a hatályos előírásoknak és Ajánlatkérő által megkövetelt 1. számú mellékletben minimumkövetelményként megjelölt valamennyi jellemzőnek.

### E, Egyéb feltételek

Fentieken túl Ajánlattevőnek ismertetnie kell Ajánlatában a jótállási és/vagy kellékszavatossági igények rendezésére vonatkozó munkafolyamatát.

Elvárt jótállási idő legalább 24 hónap.

## Eladó együttműködési kötelezettsége

Ajánlattevőt, mint Eladót a Jégkészítő gép adásvételi szerződés hatálya alatt fokozott együttműködési kötelezettség terheli Ajánlatkérővel szemben. Ennek keretében – többek között – a jelen pályázat tárgyával kapcsolatosan felmerülő mindennemű problémára, igényre rugalmas és korszerű megoldásokat kell alkalmaznia az Ajánlattevőnek.

## Kommunikáció

Ajánlatkérő és az Ajánlattevő között a pályázati eljárás bármely szakaszában történő kommunikációra a következő megkötések vonatkoznak:

1. A személyesen átadott, vagy postai úton megküldött írásbeli közlés elfogadott és semmiféle további megerősítés nem szükséges.
2. E-mail: minden esetben szükséges a másik fél megerősítése az eredeti e-mail megérkezésekor. (A megerősítésre vonatkozó megerősítést nem szükséges elküldeni.) Amennyiben a megerősítés megérkezik a másik félhez, akkor ez a kommunikációs forma azonos személyesen átadott vagy postai úton keresztül történő kommunikációval.
3. Telefon: minden telefonon keresztül történő közlés joghatás kiváltására nem alkalmas információnak tekinthető és a későbbiekben arra nem lehet visszautalni vagy hivatkozni.
4. Személyes beszélgetés: minden személyes beszélgetés során elhangzott közlés kizárólag joghatás kiváltására nem alkalmas közlésnek tekintendő és a későbbiekben arra nem lehet visszautalni vagy hivatkozni.

A Felhívással kapcsolatos **további információ kizárólag írásban, legkésőbb 2021. március 17. napjáig kérhető** VSC illetékes kapcsolattartójától, Szabó-Pap Gergely (mobil +36209439686; e-mail: g.szabopap@vasassc.hu)

Az információkérésekre Ajánlatkérő **egyszer és írásban válaszol**, a válaszait valamennyi Ajánlattevő részére megküldi legkésőbb **2021. március 19. napjáig**.

## Ajánlati kötöttség, az Ajánlat beadása

Ajánlattevő Ajánlatának érvényességi feltétele – többek között – az Ajánlattevő ajánlati kötöttségének legalább a pályázat lezáró eredményhirdetés napjától számított 60 (hatvan) napig való fenntartása.

Ajánlattevő tudomásul veszi, hogy Ajánlatkérőt semmilyen körülmények között, még a nyertes Ajánlattevő kiválasztása esetén sem terheli szerződéskötési kötelezettség.

A Felhívás mellékletei Ajánlattevő által szabályosan és a valóságnak megfelelően kitöltve az Ajánlat elválaszthatatlan részét képezik. Az Ajánlatokat kinyomtatva, zárt borítékban (csomagban), magyar nyelven, a mintapéldányokkal együtt kell eljuttatni az Ajánlatkérő székhelyére, címezve. Az Ajánlatot tartalmazó zárt borítékra (csomagra) rá kell írni, hogy „**Pályázat Jégkészítő gép Beszerzésre”.**

Az Ajánlatokat egy (1) nyomtatott példányban kell beadni Ajánlatkérő székhelyére.

**Az Ajánlat benyújtási határideje: 2021. március 26.**

**Az Ajánlatkérő székhelye: Vasas Sport Club 1139 Budapest, Fáy u. 58.**

## Az Ajánlatok elbírálásának és a kiválasztás folyamata

Az Ajánlatok benyújtására nyitva álló határidő letelte után az Ajánlatkérő a kiírásban szereplő követelmények alapján értékeli, majd rangsorolja a beérkezett Ajánlatokat.

A pályázat az alábbi pontrendszer alapján kerül elbírálásra:

1. Jégkészítő gép vételára: 85 pont
2. teljesítés időpontja (szerződéskötést követően legkésőbb 2021.06.01. napjáig): 15 pont

Az Ajánlatok közül Ajánlatkérő az elvárásainak összességében leginkább megfelelő tartalmú Ajánlat benyújtóját hirdeti meg nyertesnek Vasas Sport Club beszállítói státusz elnyerése tekintetében.

A beérkezett Ajánlatok kiértékelésének tervezett határideje: 2021. március 31.

Ajánlatkérő fenntartja magának a jogot, hogy a beérkezett Ajánlatokkal összefüggésben versenytárgyalást tartson az általa kiválasztott Ajánlattevőkkel, azonban előre bocsátja, hogy jelen Felhívás kiküldésekor versenytárgyalás tartását előre láthatóan nem tervezi.

Eredményhirdetés tervezett időpontja: 2021. április 1.

## Szerződéskötés

A nyertes Ajánlattevő kiválasztása még nem hozza létre a Jégkészítő gép adásvételi szerződést a felek között. Ajánlatkérő fenntartja a jogát arra, hogy Jégkészítő gép adásvételi szerződés tartalmának véglegesítése érdekében a nyertes Ajánlattevővel további tárgyalásokat kezdeményezzen. A nyertes Ajánlattevővel történő szerződéskötés tervezett időpontjának utolsó napja: **2021. április 7.**

Abban a nem várt esetben, amennyiben a nyertes Ajánlattevő a fenti határidőn belül bármely okból nem köti meg a Jégkészítő gép adásvételi szerződést Ajánlatkérővel, úgy Ajánlatkérő jogosulttá válik az összességében második, majd az azt követő leginkább megfelelő tartalmú Ajánlat Ajánlattevőjével megkötni a Jégkészítő gép adásvételi szerződést vagy új pályázatot kiírni.

**Budapest,** 2021. március 4.

 Vasas Sport Club

 Ajánlatkérő